**ATRIBUȚII – Consilier, clasa I, grad profesional asistent – Compartiment GDPR, Serviciul comunicare publică**

1. se asigură de cooperarea cu autoritatea de supraveghere în domeniul protecției datelor cu caracter personal;

2. se asigură că datele sunt prelucrate în mod legal, echitabil și transparent față de persoanele care intră în contact cu instituția și cu platformele aflate în coordonarea Autorității;

3. se asigură că datele sunt adecvate, relevante și limitate la ceea ce este necesar în raport cu scopurile pentru care sunt prelucrate în cadrul Autorității;

4. se asigură că datele sunt păstrate într-o formă care permite identificarea persoanelor pe o perioadă care nu depășește perioada necesară îndeplinirii scopurilor în care sunt prelucrate datele; datele cu caracter personal pot fi stocate pe perioade mai lungi în măsura în care acestea vor fi prelucrate exclusiv în scopuri de arhivare în interes public, în scopuri de cercetare științifică sau istorică, ori în scopuri statistice, sub rezerva punerii în aplicare a măsurilor de ordin tehnic și organizatoric adecvate prevăzute de prevederile Regulamentului (EU) 2016/679, în vederea garantării drepturilor și libertăților persoanei vizate;

5. se asigură că datele sunt prelucrate – la nivelul Autorității și tuturor platformelor gestionate - într-un mod care asigură securitatea adecvată a datelor cu caracter personal, inclusiv protecția împotriva prelucrării neautorizate sau ilegale și împotriva pierderii, a distrugerii sau a deteriorării accidentale, prin luarea de măsuri tehnice sau organizatorice corespunzătoare;

6. să se asigure cu responsabilitate că persoana care și-a dat consimțământul în vederea prelucrării datelor cu caracter personal este informată privind posibilitatea retragerii în orice moment a acestuia;

7. se asigură că datele personale ale persoanei care a solicitat ștergerea acestora vor fi șterse fără întârzieri nejustificate și - în cazul în care operatorul a făcut publice datele cu caracter personal și este obligat, în temeiul motivelor legale, să le șteargă – să se asigure că operatorul, ținând seama de tehnologia disponibilă și de costul implementării, ia măsuri rezonabile, inclusiv măsuri tehnice, pentru a informa operatorii care prelucrează datele cu caracter personal că persoana vizată a solicitat ștergerea de către acești operatori a oricăror linkuri către datele respective sau a oricăror copii sau reproduceri ale acestor date cu caracter personal;

8. aplică măsuri tehnice și organizatorice adecvate pentru a garanta și a fi în măsură să demonstreze că prelucrarea datelor cu caracter personal la nivelul Autorității și al platformelor gestionate de ADR se efectuează în conformitate cu prevederile legale și se asigură că respectivele măsuri se revizuiesc și se actualizează dacă este necesar;

9. asigură aplicarea măsurilor tehnice și organizatorice adecvate pentru a garanta că, în mod implicit, sunt prelucrate numai date cu caracter personal care sunt necesare pentru fiecare scop specific al prelucrării;

10. se asigură că, în cazul operatorilor asociați, se stabilesc într-un mod transparent responsabilitățile fiecăruia prin intermediul unui acord între ADR și platformele coordonate și terți, cu excepția cazului și în măsura în care responsabilitățile operatorilor sunt stabilite în dreptul Uniunii sau în dreptul intern care se aplică acestora;

11. elaborează Registrul de evidenţă a prelucrărilor de date cu caracter personal și se asigură că persoanele autorizate să prelucreze datele cu caracter personal s-au angajat să respecte confidențialitatea sau au o obligație statutară adecvată de confidențialitate;

12. se asigură că păstrează o evidență a tuturor categoriilor de activități de prelucrare a datelor desfășurate în cadrul Autorității și al platformelor coordonate de ADR;

13. promovează o cultură a protecției datelor cu caracter personal în cadrul Autorității;

14. se asigură de asumarea rolului de punct de contact pentru autoritatea de supraveghere privind aspectele legate de prelucrarea datelor cu caracter personal;

15. respectă cerințele legale și reglementările în vigoare aplicabile în domeniul securității și sănătății în muncă, prevenirii și stingerii incendiilor și protecției mediului;

16. îndeplineşte, la solicitarea conducerii Autorității, alte atribuţii şi soluţionează alte lucrări care se încadrează în specificul serviciului şi în limita de competenţă.